**KUTSESTANDARD**

**Laotöötaja, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Laotöötaja, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Laotöötaja töö on tagada logistilises ahelas materjalide ja kaupade optimaalsete koguste ajutine hoiustamine ning lisaväärtusteenuste osutamine.  4. taseme laotöötaja ülesandeks on kaupade (toorainete, komponentide ja pooltoodete) vastuvõtmine, hoiustamine ja väljastamine, markeerimine jm lisaväärtustoimingute tegemine ning klientide teenindamine laos, kasutades laoinfotehnoloogiaseadmeid ja-süsteeme. Kaupade teisaldamiseks on vajalik läbida laotõstukite ja muude laoseadmete kasutamise väljaõpe.  Laotöötaja töötab iseseisvalt ja meeskonnas.  Laotöötaja vastutab laoga seotud varade säilimise ja heaperemeheliku kasutamise eest.  Laotöötaja tervikkutse sisaldab "Kauba käitleja" osakutset, mis seondub terminalitöö ning jaotus- ja korjevedudega ja hõlmab kauba käitlemist saadetiste tasemel.  Samal kutsealal on ka lao abitööline, tase 3 ja laojuht, tase 5 kutsed. |
| Ettepanekud töö kirjelduse kohta |
| **A.2 Tööosad** |
| A.2.1 Kauba vastuvõtmine  A.2.2 Kaupade hoiustamine  A.2.3 Kauba väljastamine  A.2.4 Lao klienditeenindus |
| Ettepanekud tööosade kohta |
| **A.3 Kutsealane ettevalmistus** |
| 4. taseme laotöötajaks saab õppida kutseõppeasutuses või omandada kutseoskused töökohal õppides ja erialaseid täiendkoolitusi läbides. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Laotöötaja, laotööline, kaubakäitleja, kaubapaigutaja, komplekteerija, laooperaator, tõstukijuht, terminalitöötaja. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
|  |
| Ettepanekud tulevikuoskuste kohta |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada üldoskused B.2 ja kompetentsid B.3.1 – B.3.4.  Osakutse Kaubakäitleja, tase 4 saamiseks on vajalik tõendada üldoskused B.2 ja kompetentsid B.3.1, B.3.3 ja B.3.4. |

|  |
| --- |
| **B.2 Laotöötaja****üldoskused** |
| 1. tegutseb eesmärgipäraselt ja vastutustundlikult, järgib töötervishoiu, tööohutuse ja keskkonnahoiu nõudeid; 2. mõistab lao toimimise tervikprotsessi ja ettevõtte erinevate allüksuste töö sisu ning eesmärke; 3. kasutab laoseadmeid ja muid töövahendeid otstarbekohaselt, heaperemehelikult ja säästvalt; 4. kohandub meeskonna ja teiste üksustega, tunnetab oma rolli selles, on suhtlemisel positiivne ja koostöövalmis, juhendab vajadusel kaastöötajaid; 5. suhtleb viisakalt ja on abivalmis; 6. säilitab ja arendab oma kutseoskusi, hoiab end kursis tehnoloogiliste uuendustega ja teeb ettepanekuid töö parendamiseks; 7. järgib oma tööga seotud õigusakte; 8. kasutab oma töös digivahendeid vastavalt DigComp enesehindamise skaalale: sisuloome ja ohutuse osas algtasemel kasutaja tasemel; infotöötluse, kommunikatsiooni ja probleemilahenduse osas iseseisva kasutaja tasemel (vt lisa 1); 9. kasutab tööülesannete lahendamisel laojuhtimise info- ja kommunikatsioonitehnoloogia vahendeid ja võimalusi, registreerib kõik töö käigus toimunud füüsilised laotoimingud laojuhtimise süsteemis; 10. kasutab dokumentide lugemiseks vähemalt üht võõrkeelt (eesti, vene või inglise) oma eriala piires. |
| Ettepanekud üldoskuste kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Kauba vastuvõtmine** | **EKR tase 4** |
| Tegevusnäitajad:   1. tuvastab veodokumentidelt saadetise adressaadi vastavuse; 2. jälgib veorežiimi tingimuste täitmist vastavalt kauba omadustele; 3. tuvastab ja registreerib pakkeüksuste vigastused ning nende võimaliku mittevastavuse veodokumendil märgituga; 4. laadib kaubad maha, kasutades sobivaid laoseadmeid ja töövahendeid; 5. hindab iga pakkeüksuse seisundit ja fikseerib visuaalsed vigastused veodokumentides; 6. sorteerib pakkeüksused, konsolideerib ja ristlaadib (*cross-docking*) lao- ja otsesaadetised; 7. tuvastab tooted ja võrdleb nende (kogused, toodete realiseerimisajad, partiinumbrid jms) vastavust pakkedokumentidele ja ostutellimustele visuaalselt või elektroonselt; 8. kontrollib toodete komplektsust vastavalt ette antud spetsifikatsioonile (loetelule); 9. koostab hoiuühikud lähtuvalt kauba eripärast ja hoiukohtade suurusest; 10. registreerib lao infosüsteemis (laoarvestustarkvaras) vastuvõetud tooteartiklid ja nende kogused, toodete realiseerimisajad, partiinumbrid, kõrvalekalded jms; 11. sildistab vajadusel tooted, lisab kasutusjuhendid või teeb muud lisaväärtustoimingud; 12. registreerib teostatud lisaväärtustoimingud lao infosüsteemis. | |
| Ettepanekud tööosa kohta | |
| **B.3.2 Kaupade hoiustamine** | **EKR tase 4** |
| Tegevusnäitajad:   1. paigutab kaubad hoiukohtadele või edasise käitlemise alale järgides füüsikalisi hoiustamisnõudeid (niiskus, temperatuur), nõutavaid hoiustamisviise ja -juhiseid; 2. registreerib laoaadressidel hoiule paigutatud tooted tooteartiklite ja -koguste lõikes manuaalselt või elektroonselt lao infosüsteemis: 3. korrastab perioodiliselt hoiukohti, eemaldades pakkematerjali jääke ja puhastades vajadusel kaupu vastavalt laos kehtivale korrale; 4. kontrollib toodete koguste, laoaadresside ja realiseerimistähtaegade, partiinumbrite ja markeeringu vastavust laoarvestussüsteemis ja tegelikkuses; teeb vajadusel korrektuuri lao infosüsteemis; 5. tuvastab laoaadressid, laoartiklid ja nende kogused visuaalselt või elektroonselt, kasutades selleks ettenähtud infotehnoloogilis rakendusi; 6. fikseerib laoartiklite saldod, realiseerimistähtajad, seeria- või partiinumbrid lugemislehel või käsiterminalis, kasutades käsiterminali lao tarkvara ja automaatse tuvastamise süsteeme (vöötkooditehnoloogia, RFID, NFC). | |
| Ettepanekud tööosa kohta | |
| **B.3.3 Kauba väljastamine** | **EKR tase 4** |
| Tegevusnäitajad:   1. aktiveerib laojuhtimissüsteemis väljastustellimuse komplekteerimislehe; 2. komplekteerib väljastustellimuse, kasutades laojuhtimissüsteemis seadistatud meetodeid (ühe tellimuse kaupa, mass-, rühm- või tsoonkomplekteerimine) käsiterminali või häälkomplekteerimise või märgutule juhitud komplekteerimise tehnoloogiat; 3. valib toodete omadustele (kogus, maht või kaal) sobiva pakenditüübi (kaubaalus, väikepakend jm); 4. koostab komplekteeritud toodetest kompaktse pakkeüksuse; 5. pakendab saadetised, arvestades kauba, veoahelas kasutatava transpordiliigi või veoviisi eripäraga; 6. lisab saadetisele pakkelehe ja transpordietiketi(d), vajadusel põrutus-, niiskus-, temperatuuri- jm andurid ja paigutab väljastatavad pakkeüksused väljastusalale; 7. laadib saadetised veoühikusse lähtuvalt väljastustellimusest; 8. kinnitab pakkeüksused vastavalt veoste laadimise ja kinnitamise soovitustele ja nõuetele (Euroopa hea tava veoste kinnitamiseks maanteevedudel, CTU koodeks jms); 9. hindab visuaalselt laadimisel saabunud veoühiku sobilikkust (temperatuur, niiskus, puhtus jms) väljastatava kauba transpordiks; 10. annab pakkeüksused ja kaubadokumendid üle, tuvastades eelnevalt kaubasaaja või vedaja isiku samasuse. | |
| Ettepanekud tööosa kohta | |
| **B.3.4 Lao klienditeenindus** | **EKR tase 4** |
| Tegevusnäitajad:   1. teenindab lattu saabunud kliente kooskõlas ettevõttes sätestatud klienditeeninduse põhimõtetega; 2. võtab vastu ja käsitleb tellimusi, lähtudes laotöö töökorraldusest; 3. vastab siseklientide päringutele, vahendades saadetise ja kaubaga seotud informatsiooni; 4. registreerib saadetistega ja veoühikuga seotud kõrvalekalded ja edastab need seotud osapooltele ettevõttes kehtiva korra kohaselt; 5. annab asjakohast infot pretensioonide ja reklamatsioonide tekkepõhjuste selgitamiseks ja lahendamiseks. | |
| Ettepanekud tööosa kohta | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Peep Tomingas, ProLog  Tiina Kraav, Tartu Kutsehariduskeskus  Marek Järlak, Coop Eesti Keskühistu  Ene Roosmann, BE Group OÜ |
| 1. Kutsestandardi kinnitaja | Transpordi ja Logistika Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Warehouse worker, level 4 | |
| **C.3 Lisad** | |
| Lisa 1 [DigComp](http://gofile.me/3oeTg/7VGjViYwu) enesehindamise skaala | |